****

**ประกาศองค์การบริหารส่วนตำบลนาเคียน**

**เรื่อง ผลการดำเนินงานของกองทุนหลักประกันสุขภาพองค์การบริหารส่วนตำบลนาเคียน**

**--------------**

โดยที่ประกาศคณะกรรมการหลักประกันสุขภาพแห่งชาติ เรื่อง การกำหนดหลักเกณฑ์เพื่อสนับสนุนให้องค์กรปกครองส่วนท้องถิ่น ดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ พ.ศ. 2557 ได้ปรับปรุงหลักเกณฑ์ และออกประกาศเพื่อให้องค์กรปกครองส่วนท้องถิ่นเป็นผู้ดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ ให้มีความเหมาะสมเกิดประสิทธิภาพในการดำเนินงาน และให้เป็นไปตามเจตนารมณ์แห่งพระราชบัญญัติหลักประกันสุขภาพแห่งชาติ พ.ศ. 2545 ในการมีส่วนร่วมของท้องถิ่นและชุมชนในการบริหารจัดการระบบหลักประกันสุขภาพ ซึ่งองค์การบริหารส่วนตำบล นาเคียน ได้เข้าร่วมโครงการตั้งแต่ปีงบประมาณ 2551 และได้ดำเนินงานตามประกาศคณะกรรมการหลักประกันสุขภาพแห่งขาติ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่น ดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ.2561 ลงวันที่ 13 กันยายน 2561 นั้น

ในปีงบประมาณ 2562 กองทุนหลักประกันสุขภาพในระดับท้องถิ่นหรือพื้นที่องค์การบริหารส่วนตำบลนาเคียน ได้พิจารณาอนุมัติแผนงาน/โครงการ/กิจกรรม สร้างเสริมสุขภาพ และการป้องกันโรค การฟื้นฟูสมรรถภาพ และการรักษาพยาบาลระดับปฐมภูมิเชิงรุก ให้แก่ หน่วยบริการ สถานบริการ หรือหน่วยงานสาธารณสุข องค์กรหรือกลุ่มประชาชน หรือหน่วยงานอื่น ศูนย์พัฒนาเด็กเล็ก หรือศูนย์ที่ดำเนินกิจกรรมเกี่ยวกับการพัฒนาและดูแลเด็กเล็กในชุมชน เพื่อดำเนินการด้านสาธารณสุขในพื้นที่ตำบลนาเคียน และเพื่อสนับสนุนค่าใช้จ่ายในการบริหารหรือพัฒนากองทุนหลักประกันสุขภาพองค์การบริหารส่วนตำบลนาเคียนให้มีประสิทธิภาพ บัดนี้ องค์การบริหารส่วนตำบลนาเคียน ขอประกาศผลการดำเนินงานของกองทุนหลักประกันสุขภาพองค์การบริหารส่วนตำบล นาเคียน ในรอบปีงบประมาณ 2562 ดังนี้

**ประเภทที่ 1 เพื่อสนับสนุน และส่งเสริมการจัดการสาธารณสุขของหน่วยบริการ หรือสถาน**

**บริการ หรือหน่วยงานสาธารณสุข จำนวน 11 โครงการ เป็นเงิน 415,380 บาท**

|  |  |  |  |  |
| --- | --- | --- | --- | --- |
| 1.1 | โครงการควบคุมและป้องกันโรคไข้เลือดออก | เป็นเงิน | 43,970 | บาท |
| 1.2 | โครงการคุ้มครองผู้บริโภคตำบลนาเคียน | เป็นเงิน | 10,170 | บาท |
| 1.3 | โครงการอบรมวินัยจราจรขับขี่ปลอดภัย | เป็นเงิน | 39,270 | บาท |
| 1.4 | โครงการคัดแยกขยะปลอดโรค | เป็นเงิน | 140,000 | บาท |
| 1.5 | โครงการรณรงค์ลด ละ เลิกบุหรี่ | เป็นเงิน | 20,000 | บาท |
| 1.6 | โครงการสูงวัย ใส่ใจ สุขภาพ | เป็นเงิน | 15,720 | บาท |
| 1.7 | โครงการเยี่ยมบ้านผู้ป่วยแบบบูรณาการ | เป็นเงิน | 18,000 | บาท |
| 1.8 | โครงการรักษ์สุขภาพผู้สูงวัย ปี 2562 | เป็นเงิน | 30,850 | บาท |
| 1.9 | โครงการสตรีนาเคียนรวมใจสู้ภัยมะเร็งปากมดลูก และมะเร็งเต้านม ปี 2562 | เป็นเงิน | 43,800 | บาท |
| 1.10 | โครงการปรับเปลี่ยนพฤติกรรมสุขภาพ เพื่อลดโรคเบาหวานและโรคความดันโลหิตสูง ปี 2562 | เป็นเงิน | 27,000 | บาท |
| 1.11 | โครงการผู้ก่อการดีป้องกันการจมน้ำเมืองประวัติศาสตร์นครศรีธรรมราช | เป็นเงิน | 26,600 | บาท |

**ประเภทที่ 2 เพื่อสนับสนุนและส่งเสริมการจัดกระบวนการหรือกิจกรรมสร้างเสริมสุขภาพ และการป้องกันโรคขององค์กรหรือกลุ่มประชาชน หรือหน่วยงานอื่น จำนวน 14 โครงการ เป็นเงิน 179,940 บาท**

|  |  |  |  |  |
| --- | --- | --- | --- | --- |
| 2.1 | โครงการการปลูกผักปลอดสารพิษในกระถางและการเพาะเห็ดเพื่อสุขภาพ | เป็นเงิน | 19,940 | บาท |
| 2.2 | โครงการพิมเสนน้ำ วัยใส ใส่ใจสุขภาพ | เป็นเงิน | 20,000 | บาท |
| 2.3 | โครงการลูกประคบสมุนไพรใส่ใจสุขภาพ | เป็นเงิน | 20,000 | บาท |
| 2.4 | โครงการอบรมเยาวชนเพื่อสุขภาพก่อนแต่งงาน | เป็นเงิน | 10,000 | บาท |
| 2.5 | โครงการอบรมเยาวชนเพื่อสุขภาพก่อนแต่งงาน | เป็นเงิน | 10,000 | บาท |
| 2.6 | โครงการอบรมเยาวชนเพื่อสุขภาพก่อนแต่งงาน | เป็นเงิน | 10,000 | บาท |
| 2.7 | โครงการอบรมเยาวชนเพื่อสุขภาพก่อนแต่งงาน | เป็นเงิน | 10,000 | บาท |
| 2.8 | โครงการอบรมเยาวชนเพื่อสุขภาพก่อนแต่งงาน | เป็นเงิน | 10,000 | บาท |
| 2.9 | โครงการอบรมเยาวชนเพื่อสุขภาพก่อนแต่งงาน | เป็นเงิน | 10,000 | บาท |
| 2.10 | โครงการอบรมเยาวชนเพื่อสุขภาพก่อนแต่งงาน | เป็นเงิน | 10,000 | บาท |
| 2.11 | โครงการอบรมเยาวชนเพื่อสุขภาพก่อนแต่งงาน | เป็นเงิน | 10,000 | บาท |
| 2.12 | โครงการอบรมเยาวชนเพื่อสุขภาพก่อนแต่งงาน | เป็นเงิน | 10,000 | บาท |
| 2.13 | โครงการอบรมเยาวชนเพื่อสุขภาพก่อนแต่งงาน | เป็นเงิน | 10,000 | บาท |
| 2.14 | โครงการส่งเสริมสุขภาพทางช่องปากและฟัน | เป็นเงิน | 20,000 | บาท |

 **ประเภทที่ 3 เพื่อสนับสนุนและส่งเสริมการจัดบริการสาธารณสุขของศูนย์พัฒาเด็กเล็กหรือศูนย์ที่ดำเนินกิจกรรมเกี่ยวกับการพัฒนาและดูแลเด็กเล็กในชุมชน ศูนย์พัฒนาคุณภาพชีวิตผู้สูงอายุในชุมชน หรือหน่วยงานที่รับผิดชอบศูนย์พัฒนาเด็กเล็กหรือศูนย์ที่ดำเนินกิจกรรมเกี่ยวกับการพัฒนาและดูแลเด็กเล็กในชุมชน หรือการพัฒนาและฟื้นฟูคุณภาพชีวิตผู้สูงอายุหรือคนพิการในชุมชน จำนวน 4 โครงการ เป็นเงิน 55,595 บาท**

|  |  |  |  |  |
| --- | --- | --- | --- | --- |
| 3.1 | โครงการอบรมอาหารปลอดภัยใส่ใจออกกำลังกายผู้สูงอายุ | เป็นเงิน | 20,000 | บาท |
| 3.2 | โครงการส่งเสริมสุขภาพทางช่องปาก | เป็นเงิน | 10,000 | บาท |
| 3.3 | โครงการรณรงค์สวมหมวกนิรภัย  | เป็นเงิน | 10,150 | บาท |
| 3.4 | โครงการฟันสวยด้วยมือเรา | เป็นเงิน | 15,445 | บาท |

 **ประเภทที่ 4 เพื่อสนับสนุนค่าใช้จ่ายในการบริหารหรือพัฒนากองทุนหลักประกันสุขภาพ ให้มีประสิทธิภาพ ขององค์กรปกครองส่วนท้องถิ่น ไม่เกินร้อยละ 15 ของเงินรายรับของกองทุนหลักประกันสุขภาพตามข้อ 7 วรรคหนึ่งในแต่ละปีงบประมาณนั้น หากองค์กรปกครองส่วนท้องถิ่นใดได้รับเงินเพิ่มตามข้อ 7 วรรคสอง อาจสนับสนุนค่าใช้จ่ายเพิ่มเติมได้อีกไม่เกินร้อยละ 5 กรณีที่มีความจำเป็นต้องใช้จ่ายเพื่อจัดหาครุภัณฑ์ที่เกี่ยวข้องโดยตรง ให้สนับสนุนได้ในวงเงินตามความจำเป็น และครุภัณฑ์ที่จัดหาได้ให้เป็นทรัพย์สินขององค์กรปกครองส่วนท้องถิ่นนั้น จำนวน 2โครงการ เป็นเงิน 34,488 บาท**

|  |  |  |  |  |
| --- | --- | --- | --- | --- |
| 4.1 | โครงการประชุมคณะกรรมการกองทุน/ที่ปรึกษา/อนุกรรมการ | เป็นเงิน | 29,100 | บาท |
| 4.2 | โครงการการจัดซื้อวัสดุและครุภัณฑ์เพื่อการดำเนินงานของทุนหลักประกันสุขภาพ | เป็นเงิน | 5,388 | บาท |

 กองทุนหลักประกันสุขภาพในระดับท้องถิ่นหรือพื้นที่องค์การบริหารส่วนตำบลนาเคียน อำเภอเมืองนครศรีธรรมราช จังหวัดนครศรีธรรมราช ได้ดำเนินการอนุมัติแผนงาน/โครงการ/กิจกรรม ประจำปี 2562 จำนวนรวม 31 โครงการ งบประมาณรวม 685,403 บาท

 จึงประกาศให้ทราบโดยทั่วกัน

 ประกาศ ณ วันที่ 7 ตุลาคม 2562



 (นายจรรยา ตัดสายชล)

 นายกองค์การบริหารส่วนตำบลนาเคียน